ORIGINALNA NETFLIXOVA SERIJA
Dakle, vidjeli ste kako vam upute iz strateškog plana tirana
mogu pomoći da se istaknete
i potpuno preuzmete kontrolu nad nacijom.
No, vjerovali ili ne, dolazak na vlast lakša je faza.
Od prvoga dana vlasti salijetat će vas neprijatelji i protivnici
kojima je želja što brže
i što nasilnije srušiti vaš režim.
Tu su lekciju naučili najslavniji vođe iz povijesti.
Ubili su ga saveznici ni dvije godine nakon što je postao doživotni diktator.
Previše davna prošlost?
A Laurent Kabila iz Konga?
Ubio ga je jedan njegov dječak vojnik
koji je bio neposlušan.
A tu je i Samuel Doe iz Liberije.
Ulovili su ga i mučili pred kamerama, onda ga je ubio suparnički vojni diktator.
No vi možete izbjeći njihovu sudbinu
ako znate onesposobiti potencijalne protivnike.
A nitko to nije radio bolje od Bagdadskog krvnika.
Sadama Huseina.
Irakom je vladao 24 godine
jer nikad nije zaboravio mantru
koju tirani moraju slijediti.
„Ubij ili budi ubijen.“
2. ZGAZI PROTIVNIKE SADAM HUSEIN
Uzet ću oružje u ruke i boriti se do kraja.
Sadam Husein bio je nasilnik.
Na vlasti je ostao tako što je svakoga
za koga je postojala i najmanja mogućnost
da mu bude protivnik dao ubiti.
No prije no što doznamo
Sadamovu vještu strategiju za nadmoć nad protivnicima,
da vidimo kako je došao na vlast.
ČINJENICA #1 MLADI SADAM BIO JE NASILNIK
Već odmalena Sadam Husein vjerovao je u moć.
PROFESOR POVIJESTI
U mladosti je nosio metalni štap.
PROFESOR POLITIČKIH ZNANOSTI, UCLA
I njime prijetio i zastrašivao.
No njime je i mučio male životinje.
ČINJENICA #2 U 20. GODINI UŠAO JE U STRANKU BAAS
I POSTAO GLAVNI GRUBIJAN
Sadam je sudjelovao
u pokušaju atentata, 1959.,
na iračkog vođu Abd al-Karim Qasima.
I time je stekao
ugled u stranci Baas.
ČINJENICA #3 1968. POMOGAO JE ORGANIZIRATI PUČ
KOJIM JE BAAS DOŠAO NA VLAST
Poslije puča je njegov rođak
Ahmed Hassan al-Bakr postao predsjednik.
Sadam je imenovan za potpredsjednika.
Ali Sadam je bio predodređen za nešto više.
Sadam je deset godina bio potpredsjednik,
no za to vrijeme je skupljao saveznike
i stvarao prijateljstva s raznim vladinim službenicima.
Sadam je jednoga dana
otišao Ahmedu Hassanu al-Bakru i rekao mu:
„Stariš. Čujem da nisi dobra zdravlja.
Vrijeme je za mirovinu.“
Ili, drugim riječima…
Možeš birati. Ili ću te pogubiti ili ćeš mi mirno predati vlast.
Sutradan je Ahmed Hassan al-Bakr na televiziji izjavio da se povlači.
16. SRPNJA 1979. SADAM HUSEIN POSTAJE PREDSJEDNIK
Sad znate kako je došao na vlast.
Da vidimo kako ju je zadržao.
Počinjemo prvim ključnim razdobljem vladavine svakog tiranina.
Tada moraš pokazati što znači da zemlja ima novog „šerifa“.
TAKTIKA USPOSTAVI DOMINACIJU
Diktatura ima određen ritam.
Iza preuzimanja vlasti slijedi veoma nestabilno razdoblje.
Da bi ostao na vlasti, sve moraš budno pratiti.
Moraš se pobrinuti
da sve potencijalne protivnike imaš pod kontrolom i pokažeš im da si glavni.
A to će biti i neki najbliži suradnici
s vlastitim opasnim ambicijama.
I najmanji prijestup
na koji ne reagiraš
protivnicima će biti poruka da si ranjiv.
Ti nazovi-prijatelji svi spremno čekaju da vas pokušaju ukloniti.
Nemojte im dati priliku.
Oni im nisu dali.
Svi generali iz Dugoga marša s Maom bili su mrtvi
za nekoliko godina.
Gotovo svi koji su se u revoluciji na Kubi
borili uz Fidela Castra
unutar dvije su godine bili mrtvi.
A prvobitni drugovi Josifa Staljina u SSSR-u?
Svi su bili mrtvi…
OVO JE LENJIN UMRO 1924.
…vrlo ubrzo.
Ali Sadam ih je nadmašio.
Izveo je za to doba neočekivan potez.
22. SRPNJA 1979. ŠESTI DAN SADAMOVE VLADAVINE
Sadamu je prijatelj rekao
da ima ljudi koji nisu zadovoljni i bune se što je Sadam postao predsjednik.
Onda je Sadam sve
iz stranke pozvao u Kongres.
Došao je sa svojom slavnom cigarom.
I rekao: „Među nama su ljudi
koji se protive mojem vodstvu."
Urotnici imaju mnogo snova.
Onda je čovjek po imenu Mashadi,
veoma cijenjeni viši dužnosnik stranke Baas,
počeo držati uvježbani govor.
U govoru je Mashadi priznao
da je kovao urotu, planirao puč
protiv iračkoga vodstva, pa i Sadama Huseina.
Što je bila potpuna izmišljotina.
Znamo da su Mashadija mučili.
Sadam je u zatvor doveo Mashadijevu ženu i djecu
i rekao mu da može birati.
Ili će sjediti i gledati
kako stražari siluju njegovu ženu i kćeri
i onda ih ubijaju,
ili će priznati.
Mashadi je izabrao drugu opciju.
I onda je Mashadi čitao jedno po jedno ime
dužnosnika Baasa koji su, ustvrdio je,
sudionici urote zajedno s njim.
Onda bi policajac u civilnoj odjeći
ispratio imenovanoga čovjeka.
Neki su ga molili i preklinjali.
Bio je to bizaran prizor glumljenja odanosti.
Živjela stranka! Živio Sadam Husein!
Ali i straha.
U očima mnogih vidio se strah.
Samo su čekali da nasumce pročitaju njihovo ime.
Istjerani članovi stranke uskoro su doznali svoju sudbinu.
Više od 20 ih je osudio na smrt.
Ostali su završili u zatvoru.
Smatrali su se sretnicima
dok ih nisu prisilili da ih oni pogube.
Sadistički?
Možda.
Ali više nije bilo sumnje
što je irački vođa voljan učiniti da zaštiti svoju vlast.
I ako netko možda nije za to čuo…
Snimku toga sastanka poslali su svima.
I iračkim veleposlanstvima u svijetu.
Da vide što se događa
kad ljudi izdaju režim i svoga vođu.
Ovako će završiti.
Može li novo doba bolje početi?
Sad kad protivnici znaju što možeš,
i oni će se morati više iskazati.
Kako ćeš se pobrinuti da ostaneš superioran?
TAKTIKA BUDI SVUGDJE
Da bi tirani preživjeli,
trebaju dobre oči, uši i pouzdane borce.
Svugdje.
Da bi diktator uspješno onesposobio
svaku prijetnju svojoj vlasti,
mora to činiti izvan očiju javnosti.
Zato je učinkovita i nemilosrdna tajna policija diktatorov najbolji prijatelj.
Za vrijeme Velike čistke krajem 1930-ih
Staljinova tajna policija NKVD
uhitila je i pogubila
gotovo milijun takozvanih neprijatelja naroda.
Optužili su ih da se protive Staljinovom režimu.
U Ugandi je Idi Amin na odanost prisiljavao Državnim istražnim uredom,
punim ljudima iz njegovog plemena
i lokalnih kriminalaca te inozemnih plaćenika.
Nasilnici haićanskog diktatora Duvaliera zvanog Papa Doc
dobili su nadimak Tonton Macoute. Vragovi.
Tako se zvao lik iz narodnih predaja
koji je otimao i jeo zločestu djecu.
Začetak tajne policije u Iraku bio je Jihaz Haneen 1964.
Sigurnosni aparat u čijem je osnivanju sudjelovao i Sadam.
Kad je postao predsjednik,
stvorio je posebnu podjedinicu tajne policije.
Sastojala se u potpunosti od njegovog plemena i obitelji,
krvlju i zakletvom odanosti vezanih za Sadama Huseina.
U Iraku u sedamdesetima
svi su znali za te ljude.
Vozili su iste automobile.
Oblačili su se jednako.
Čak su imali iste brkove.
BRK
SHVAĆATE
Toliko o tajnosti.
No koliku god moć da daš tajnoj policiji, trebaš još nešto da bi rivalima pokazao
da se nemaju gdje skriti.
Pouzdanu mrežu doušnika.
Sadamov Irak bio je prepun špijuniranja.
Svi su špijunirali.
Članovi Baasa svugdje su svakoga špijunirali.
U mojoj obitelji, naprimjer,
moji su roditelji razgovarali samo u vrtu.
Daleko od sebe navinuli bi radio.
I onda bi šaputali.
Tako su u osamdesetima ljudi razgovarali.
Kad u strateškom planu piše „budite svugdje“,
to se ne odnosi samo na vašu državu.
Kad bi se disidenti probili u svijet,
Sadam bi brzo pokazao
da može do njih.
Gdje god bili.
To nas vodi do bivšeg iračkog premijera Abd ar-Razzaq al-Naifa.
Al-Naif bio je progresivan političar
i Sadamov dugogodišnji neprijatelj.
Ali nakon što su Sadam i Baas došli na vlast,
al-Naif morao je pobjeći s obitelji.
Otišao je u Veliku Britaniju i počeo
javno kritizirati vladu.
Sadamu se to nije svidjelo i počeo je smišljati
kako da ušutka svog najgoreg kritičara.
Dvojica simpatičnih ubojica posjetili su al-Naifa.
Ali pogodili su al-Naifovu ženu.
Preživjela je i napadače su na kraju uhitili.
Sadam je onda poslao elitne agente
iz svoje tajne policije u London.
Ti su profesionalci ondje preko svojih doušnika
pratili svaki al-Naifov pokret
i čekali priliku za napad.
Ovaj put nisu promašili.
To je ubojstvo bilo jeziva poruka Sadamovim kritičarima.
Kamo god da pobjegnete, Sadam će vas naći.
Ubojstva i kaos uvijek su pouzdana taktika.
Ali Sadam nije vladao samo strahom, a ne biste trebali ni vi.
U idućoj taktici strategije
vidjet ćete kako napasti još jednu slabu točku protivnika.
Pohlepu.
TAKTIKA KUPUJ ODANOST
Onaj tko kaže da se naklonost ne može kupiti vjerojatno se nije dovoljno trudio.
Kad uži krug treba ostati odan, to je vrlo jednostavno.
Moraju više dobivati od vođe
nego što misle da mogu dobiti igdje drugdje.
Učinkovito ćete zadržati vlast
mićenjem koalicija
i pružanjem prilika za korupciju.
Zvuči skupo.
Odakle im novac?
Većina tih režima veoma su sofisticirane kleptokracije.
Što je točno kleptokracija?
Ne govorim o klincu iz škole
kojeg su ulovili da u dućanu mažnjava cugu.
Kleptokracija je krađa resursa cijele nacije.
Prvi korak. Nacionaliziraj prirodne resurse.
Naftu, zlato, prirodni plin.
Sve što je vrijedno treba kontrolirati država.
Znači, ti.
Drugi korak. Daj ljudima dužnosti.
Prije velike utakmice treba potplatiti suca.
Dakle, nemoj početi potkradati zemlju
ako nisu svi koji donose odluke u tvom timu.
Treći korak. Kontroliraj trgovinu.
Odredi umjetno visoke cijene, zadržavaj robu da potražnja naraste,
pretjerano povisi porez.
I gledaj kako lova stiže.
Kad je svladao tu tehniku,
Sadam Husein, siromašni pastirov sin,
svoju je neto vrijednost dignuo na sjajne dvije milijarde dolara.
Nije loše.
No kako god privlačno bilo bogatstvo zadržati za sebe,
pametan tiranin zna vrijednost dijeljenja.
Sadam je opljačkao resurse, naftna bogatstva države.
Ali time nije obogatio samo sebe,
darovao je i druge.
Kupio je odanost drugih viših stranačkih dužnosnika.
Ta velikodušnost nije jeftina.
No stradat ćete ignorirate li tu taktiku.
Neki tirani potroše previše vladinog novca.
Toliko da im ne ostane dovoljno
da se pobrinu za uži krug. Vrlo brzo su mrtvi.
A ako si pametan,
dio kolača podijeliš i s običnim ljudima.
Jedan je Sadamov potez slavan.
Išao bi u iznenadne posjete ljudima.
I prvo bi otvorio hladnjak.
Sebe je zamišljao
kao čovjeka koji će nahraniti sve Iračane.
Kad bi vidio prazan hladnjak,
pokazao bi svima
da ima ljudi koje je obasuo darovima.
To je šarm, ali pomiješan sa strahom.
Krajnji je cilj da opća populacija
kaže kako je zapravo sve u redu.
Diktator je dobar čovjek.
Postupa ispravno, vodi ispravnu politiku. Sviđa mi se.
Tko se ne voli sviđati drugima? Ali nemojte se sad smekšati.
Kad uži krug dobije dio kolača,
tražit će sve više.
Vrijeme je za novu vještinu.
Trebate ih podsjetiti da ste i dalje vi šef, a ne oni.
TAKTIKA MANIPULACIJE
Najuspješniji diktatori
obredno ponižavaju sve oko sebe.
Pa i najbliže suradnike.
I to odmah na početku tako da svi znaju pravila igre.
-Bit ćeš na mojoj strani ako te pustim? -Naravno, Dick.
Na tvojoj sam strani. Samo me pusti. Radit ću što god želiš.
A zašto je to tako važno u tiraninovom strateškom planu?
Zato što su oni patološki narcisoidni.
Tirani su izrazito nesigurni.
Na bilo kakvu kritiku reagiraju napadom.
Nitko ne smije misliti da nešto može bolje.
Ideje su za diktatore veoma loše.
Puno je bolje da se protivnici boje i nesigurni su.
Sadam je prijateljima rekao kako je ubio
jednog od najboljih prijatelja, ministra.
Njegova je žena Sadama molila da ga pusti. Rekao joj je
da će ga sutra naći kod kuće.
Sutradan…
Sadam je poslao njegovo tijelo u dijelovima
u lijesu njegovoj ženi.
Takve priče stvaraju kontrolu.
Nije važno jesu li istinite.
Bilo je važno pokazati da on to može. Potencijal je postojao.
Ispričat ću vam priču.
Jednoga dana na početku 80-ih Sadam je nekolicinu ministara
pozvao na put na nepoznatu lokaciju.
Ukrcali su se u autobus sa zatamnjenim prozorima
i polako vozili krugove oko Baghdada.
Stigli su u izoliranu palaču izvan grada.
Naredili su im da sve svoje stvari
stave u kuverte sa svojim imenom.
Oprali su se dezinfekcijskim sredstvom
i u tišini su zatim morali čekati satima.
Samo malo. Da biste to razumjeli,
morate znati što se u to vrijeme događalo.
IRANSKO-IRAČKI RAT 1980.-1988.
Ajatolah Homeini u Iranu je 1979. poveo Islamsku revoluciju.
Sadama je to veoma zabrinulo.
Sada je postojao novi iranski režim
i pozivao je na pobunu i ustanke
te zbacivanje Sadama.
I imali su resurse kojima to mogu izvesti.
Sadam je odlučio prvi napasti Iran.
Bio je uvjeren da će rat biti kratak.
Da će se u mjesec dana režim srušiti.
Rat Sadama Huseina protiv Irana
nije trajao tri dana nego traje već deset dugih mjeseci.
Među nekim ministrima bilo je mnogo negodovanja.
„To nikamo ne vodi.
Gdje je tomu kraj?“
Da nemirnim suradnicima ne bi što palo na um,
Sadam ih je odlučio malo usmjeriti.
Vratimo se palači u kojoj Sadamovi ministri
satima čekaju u nijemom užasu.
Sadam se napokon pojavio.
Pola sata je nepovezano govorio.
Ministri su znali koliko je njihov vođa okrutan
i očekivali su najgore.
No Sadam ih je pozvao na bogatu večeru.
Svakom je dao tisuću dolara.
I odvezli su ih kući.
No poruka je bila jasna.
Idući put možda neće biti te sreće.
Tako je usađivao strah i pokazivao svoju moć i vlast.
Bio je to oblik psihičke manipulacije.
Održavao je strah.
I to namjerno.
U teškim vremenima katkad ti preostaje samo strah.
Iransko-irački rat trajao je osam godina.
Izgubio je mnogo vojnika.
I na kraju je
Homeini u cijelome svijetu bio mnogo popularniji i jači.
Kako to frustrira!
Kad tvoji izjalovljeni planovi izazovu nacionalnu katastrofu,
možeš biti siguran da će tvoja vladavina biti još više ugrožena.
I iz najmanje očekivanih izvora.
Vrijeme je da pokažeš dokle si voljan ići da ostaneš na vlasti.
TAKTIKA SVATKO JE ZAMJENJIV
Tirani moraju donositi teške odluke da bi preživjeli.
Ne možeš dopustiti da te emocije ometu.
Čak ni kad se radi o obitelji.
Sadam nije nimalo tolerirao
bilo kakvu pobunu ili izdaju
članova vlastite obitelji.
Bez oklijevanja bi ih uhitio, priveo,
pogubio, mučio. Što god je bilo potrebno.
Je li previše tražiti od obitelji da budu uz tebe u dobru i u zlu?
Naravno da nije.
Koalicijske snage Sadama su porazile u Prvom zaljevskom ratu
i morao je brzo vratiti autoritet.
Makar napadom na najbliže i najdraže.
Dvije Sadamove kćeri bile su udane
za braću Huseina Kamela i Sadama Kamela.
Svi su jedni drugima bili rođaci.
Sadam je starijega brata Huseina
postavio za šefa programa nuklearnog oružja.
Sadam gotovo da je bio zaljubljen u njega.
Za njega je rekao da je „sjajan mladić,
koji bi me jednom mogao naslijediti.“
To se nije svidjelo Sadamovom najstarijem sinu Udayu,
zloglasnom psihopatu.
Uday je bio istinski okrutan sadist.
Bio je ljubomoran na Huseina Kamela.
Husein Kamel počeo je osjećati
da će mu Uday sve više otežavati život.
Da će ga prije ili poslije ubiti.
Jedne noći pod okriljem mraka
braća su sa ženama i djecom pobjegla u Jordan.
Sadam nije bio nimalo sretan kad je to čuo.
Osobito kad je doznao da Husein Kamel traži azil
i CIA-jinim agentima govori o iračkom nuklearnom oružju.
No Sadam je znao kako će reagirati.
Nazvao je kćeri
i zakleo se da će oprostiti Kamelima ako se vrate kući.
Očito je bio uvjerljiv jer su se svi vratili.
No Sadam ih nije dočekao u zagrljaj.
Kćeri je prisilio da se razvedu.
Za koji dan Sadamova je vlada rekla
da su braća ustrijeljena
kad su ih rođaci napali radi neke osvete.
No postoji i druga verzija događaja.
Sadam je poslao ubojice na čelu sa sinovima Udayem i Qusayem
da ubiju braću Kamel.
Što ste očekivali? Postupci nose posljedice.
Nastavak priče još je dramatičniji.
Njihova mrtva tijela
vezali su za auto
i tim su se autom koji je vukao trupla Sadamovih zetova
provezli cijelim gradom.
Cijela zemlja se zgrozila.
Da je to sposoban učiniti zetovima
ako su neposlušni.
Bešćutno? Jest.
Ali tako je držao protivnike pod kontrolom
do posljednjih dana svoje vladavine.
Ništa nije vječno.
No da biste i toliko poživjeli,
morat ćete se nositi s opasnostima još većim od izdajničkih suparnika.
S opasnostima koje dolaze iz naroda.
Ne bojte se.
Strateški plan nudi korisne trikove
za kontroliranje nemirnih državljana.
Ali nezgodni su.
Idući put idemo u Ugandu.
Upoznat ćemo čovjeka koji je postao majstor terora da očuva vlast.
Jeste li spremni učiti od njega?
Što će biti s njima?
Mislim da će sjediti kao na žeravici.
-Što ćete im učiniti? -Vidjet ćete.
Prijevod titlova: Vida Živković